 Wasiirka Madaxtooyada ayaa geesta kalena luuqad adag kula hadlay siyaasiyiin sheega in dalku uu khtar ugu jiro dagaal sokeeye waxaanu yidhi Somaliland waxa ay u baahan tahay xisbiga KULMIYE, waxa ay u baahan tahay musharaxiinta xisbiga KULMIYE, Kulmiye wuu guulaysan doonaa aniga caad igama saarna, Dagaal sokeeye oo dalkan ka dhacayaa ma jiro, kuwa ku riyoonaya ee dadka ku cabsigalinaya waxaannu leenahay dagaal Sokeeye waa soo dhammaaday, siyaasad ayeynu ku kala adkaanaynaa, hadaa na legadaana waa nasiibkiin, hadaanu idin legadnana waa nasiibkeen, annagu dagaalka waannu naqaan, in nala legdo waanu naqaan, in aanu wax legednan waanu naqaanaa, waannu guulaysanaynaa, waxaanu aragnaa saadaasha dabaysha, raga aan garanayn ee leh dagaal ayaa dalka ka dhacaya, dagaal dalkan ka dhici maayo dawlad adag ayaa ka talisa, anagaa ammaniga ka masuul ah, doorashadana komishanka ayaa ka masuul ah, KULMIYE soo guulaysan maayo, soo KULMIYE ma nihin. 